CELEX: 31988D0266
Language: el
Date: 1988-04-13 00:00:00
Title: 88/266/ΕΟΚ: Απόφαση της Επιτροπής της 13ης Απριλίου 1988 που χορηγεί στη Δανία δεύτερη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας

Avis juridique important

|

31988D0266

88/266/ΕΟΚ: Απόφαση της Επιτροπής της 13ης Απριλίου 1988 που χορηγεί στη Δανία δεύτερη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας  

Επίσημη Εφημερίδα αριθ. L 107 της 28/04/1988 σ. 0050 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Απριλίου 1988  που χορηγεί στη Δανία δεύτερη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας  (88/266/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1),  τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους απόρους της Κοινότητας (2), όπως τροποποιήθηκε από τον κανονισμό (ΕΟΚ) αριθ. 613/88 (3), και ιδίως το άρθρο 10,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και των συντελεστών μετατροπής που εφαρμόζονται για τους σκοπούς της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (5), και ιδίως το άρθρο 2 παράγραφος 4,  Εκτιμώντας:  ότι, για να διευκολυνθεί η ευόδωση του σχεδίου, θα πρέπει να προσδιορισθεί η ισοτιμία που θα χρησιμοποιηθεί για τη μετατροπή των ECU σε εθνικό νόμισμα, ώστε να αντικατοπτρίζει την οικονομική πραγματικότητα·  ότι με την απόφαση 88/68/ΕΟΚ (6) η Επιτροπή χορήγησε στη Δανία πρώτη μερίδα πιστώσεων που θα καταλογισθούν στο οικονομικό έτος 1988 για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που ορίζονται για τη διανομή τους στους απόρους της Κοινότητας·  ότι η Δανία ζήτησε στις 29 Μαρτίου 1988 από την Επιτροπή να της επιτρέψει να συνεχίσει τη δράση αυτή στο έδαφός του και υπέδειξε τις ποσότητες των προϊόντων που επιθυμεί να διανείμει· ότι το αίτημα αυτό πρέπει να γίνει αποδεκτό·  ότι η Επιτροπή, για την εκπόνηση της παρούσας απόφασης, έχει πάρει σύμφωνα με τις διατάξεις του άρθρου 1 παράγραφος 4 του κανονισμού (ΕΟΚ) αριθ. 3744/87 της Επιτροπής τη γνώμη των κυριοτέρων οργανώσεων που γνωρίζουν καλά τα προβλήματα των απόρων της Κοινότητας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Δεύτερη μερίδα πιστώσεων που αναφέρεται στο άρθρο 10 του κανονισμού (ΕΟΚ) αριθ. 3744/87 της Επιτροπής χορηγείται ως εξής:  Δανία: 400 000 ECU.  Το ποσό αυτό θα μετατραπεί σε εθνικό νόμισμα με την ισοτιμία που εφαρμόζεται στις 4 Ιανουαρίου 1988 και δημοσιεύθηκε στην Επίσημη Εφημερίδα των Ευρωπαϊκών Κοινοτήτων.  2. Λαμβάνοντας υπόψη το ανώτατο όριο που αναφέρεται στην παράγραφο 1, οι ποσότητες των ακολούθων προϊόντων μπορούν να αποσυρθούν από την παρέμβαση για να διανεμηθούν στη Δανία:  - έως 20 τόνοι βουτύρου,  - έως 80 τόνοι βοείου κρέατος.  3. Οι αποσύρσεις που μνημονεύονται στην παράγραφο 2 μπορούν να πραγματοποιηθούν από τις 21 Δεκεμβρίου 1987.  Άρθρο 2  Οι ποσότητες και οι πόροι που χορηγούνται στη Δανία με την απόφαση 88/68/ΕΟΚ περιλαμβάνονται στην παρούσα απόφαση.  Άρθρο 3  Ότι, για να γίνουν γνωστές οι ανάγκες της Δανίας, θα θεσπισθούν άλλες αποφάσεις για τη χορήγηση προσθέτων πιστώσεων.  Άρθρο 4  Η παρούσα απόφαση απευθύνεται στα κράτη μέλη. Εφαρμόζεται από τις 15 Δεκεμβρίου 1987.  Βρυξέλλες, 13 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 60 της 5. 3. 1988, σ. 5.  (4) ΕΕ αριθ. L 164 της 24. 6. 1985, σ. 1.  (5) ΕΕ αριθ. L 153 της 13. 6. 1987, σ. 1.  (6) ΕΕ αριθ. L 33 της 5. 2. 1988, σ. 40.